Martes foina

El fuin o fuina (nome sientifego Martes foina) xe un mamìfero onivoro (vałe a dir ke'l magna de tuto) de ła fameja dei Mustelidae. In todesco se dixe Steinmarder, in inglexe beech-marten, in tałjan faina.
El xe longo 45–50 cm, co 25 cm de coa e el pexa in mèdia do kiłi.
El peło, corto e fiso, el xe maron ciaro, pi scuro sul muxo, co na macia bianca-xała suła goła slungà fin ała pansa; łe rece łe xe tonde orlà de bianco, łe sate łe ga un cołor maron pi scuro, come se el fuin gavese łe calse.

 Difusion 

 Habitat 
El vive inte i boschi, anca in xone rente dove ke vive i omeni. El fa ła so cucia drento muri veci o sgrebani spacà.

 Abitudini e cosa ke'l magna 
El se sposta e el cacia de note. El magna miełe (łe ave e łe vespe no ghe fa gnente), perle, ovi dei oxełi o oxełeti ke'l trova inte i gnari, moreje, schirati, barbastrji, połastri e conej. Quando ke'l capita drento un punaro o na conejara, el copa tante pi bestie de quełe ke dopo el magna: i etołogi ciama sto modo de fare surplus killing.

 Note 

Categoria:Martes